《学进士作大方无隅二首》
宋代·刘克庄

举世游方内，规规臆见拘。
惟其全体大，所以四隅无。
矩絜岂能尽，轨同安有殊。
其崖谁见者，何岸可登乎。
固异管窥智，宁如斗绝区。
彼哉露圭角，毋乃小人儒。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。